นักเลงเทวดา

นักเลงเทวดา เป็นภาพยนตร์ไทยแนวโลดโผน สุขนาฏกรรม ขนาด 35 มม. พากย์เสียงในฟิล์ม ปี พ.ศ. 2518 สร้างโดยเมทะนีฟิล์ม จากบทประพันธ์ของ พนา ภาณุมาศ กำกับและนำแสดงโดย สมบัติ เมทะนี ร่วมด้วย อรัญญา นามวงศ์, กำธร สุวรรณปิยะศิริ และศศิมา สิงห์ศิรินักเลงเทวดา (2518) เข้าฉายครั้งแรกเมื่อวันที่ 10 มกราคม 2518 ที่โรงภาพยนตร์แมคเคนนา–โรงภาพยนตร์เพชรเอ็มไพร์นักเลงเทวดา ซึ่งภาพยนตร์เรื่องนี้มีความพิเศษคือมีการนำมอเตอร์ไซค์บังคับได้จากระยะไกลมาใช้

ต่อมาในปี 2561 ทางช่อง 3 เอชดี ได้นำนวนิยายและภาพยนตร์เรื่องนี้กลับมาสร้างใหม่ โดยได้ดัดแปลงเนื้อหาให้ร่วมสมัย เพิ่มตัวละคร พร้อมกับเพิ่มสเปเชียลเอฟเฟคและได้เปลี่ยนชื่อเป็น นักสู้เทวดา นำแสดงโดย ปรมะ อิ่มอโนทัย และกัญญ์ณรัณ วงศ์ขจรไกลนักสู้เทวดา (2561)

 เนื้อเรื่อง 
นักเลงเทวดา เรื่องราวของ พันตำรวจตรีเทวฤทธิ์ เทพราช (สมบัติ เมทะนี) นายตำรวจหนุ่มซึ่งได้รับมอบหมายให้ปฏิบัติภารกิจสืบสวนในคลองด่าน โดยปลอมตัวเป็นนักเลงฝีมือฉกาจนาม เท ปานทอง หรือ เท เทวดา จนเป็นที่ครั่นคร้ามในหมู่เหล่าอันธพาล อย่างไรก็ตาม ในอีกด้านหนึ่ง บุคลิกและเสน่ห์ส่วนตัวของเขากลับทำให้เป็นที่ชื่นชอบของหญิงสาวหลายคน

การปฏิบัติการสืบหาคนร้ายจึงดำเนินไปควบคู่กับความรักที่เกิดขึ้นอย่างต่อเนื่อง จนในที่สุด เทได้รับฉายาจากผู้คนว่า “พระยาเทครัว” มากกว่าจะเป็นที่รู้จักในฐานะนักเลงผู้มีฉายา นักเลงเทวดา

 นักแสดง 
 ตัวละคร  ภาพยนตร์ปี 2518  ละครโทรทัศน์ปี 2561 เท เทวดา/เท ปานทอง/เทวฤทธิ์ เทพราช สมบัติ เมทะนี ปรมะ อิ่มอโนทัย หทยา เทพรักษ์ อรัญญา นามวงศ์ กัญญ์ณรัณ วงศ์ขจรไกล กรรณ หนองงูเห่า (2518)/ณรงค์ฤทธิ์ (2561) กำธร สุวรรณปิยะศิริ นภัสกร มิตรธีรโรจน์ โกสุม ศศิมา สิงห์ศิริ พิมพ์พรรณ ชลายนคุปต์ สารวัตรชูเดช ชูเดช ท.สุวรรณ ปวิช เวียงนนท์ วันทนีย์ พิมพ์พรรณ โรจนกสิกิจ ณิชาวรินทร์ อรุณรุ่งไพศาล สุเทพ เทพรักษ์ ชุมพร เทพพิทักษ์ พศิน เรืองวุฒิ กำนันวัฒนา (พ่อของวันทนีย์) ฑัต เอกฑัต อธิวัฒน์ สนิทวงศ์ ณ อยุธยา ผู้กองยิ่งยศ (2518)/พันตำรวจโทยิ่งยศ (2561) สุวิน สว่างรัตน์ ดิลก ทองวัฒนา วิฑูรย์ เทพรักษ์ (พ่อของสุเทพและหทยา) ไม่มีนักแสดงมารับบทนี้ ทนงศักดิ์ ศุภการ

 อ้างอิง 

หมวดหมู่:ภาพยนตร์ไทยที่ออกฉายในปี พ.ศ. 2518
หมวดหมู่:ภาพยนตร์ที่กำกับโดย สมบัติ เมทะนี
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์โดยเมทะนีฟิล์ม
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 35 มม.